ACTA NÚM. 7/2017

**ACTA DE LA SESSIÓ EXTRAORDINÀRIA REALITZADA PEL PLE DE L’AJUNTAMENT EL DIA 16 D’OCTUBRE DE L’ANY 2017.**

A Santa Margarida i els Monjos, essent les vint hores trenta-cinc minuts del 16d’octubre de l’any 2017, es reuneixen a la Sala de Sessions de l’Ajuntament, els senyors Regidors electes que més avall s'esmenten, prèvia convocatòria cursada a l’efecte amb l’antelació reglamentària, a l’objecte de realitzar sessió extraordinària, per a tractar els assumptes que figuren a l’Ordre del Dia, assistits de la Secretària de la Corporació, na Alba Estévez López i l’Interventor César Romero Garcia.

REGIDORS ASSISTENTS:

Nom i cognoms Llista electoral

IMMA FERRET RAVENTÓS PSC-CP

JOSEP ORIOL TORRENTS PUYAL PSC-CP

ESTHER MARMANEU DOMINGO PSC-CP

ANDREU CLEMENTE MARTÍNEZ PSC-CP

MARIA FILOMENA MARTÍNEZ BRAVO PSC-CP

RAIMON GATELL SOLER PSC-CP

JOSÉ LUIS SORIANO NUÑEZ   PSC-CP

FRANCISCO GARCIA GARCIA PSC-CP

AMANDA GALLEGO SANTACANA PA-CUP

JORDI SALGUERO VIDAL PA-CUP

JOSEP ARASA FERRER ERC-AM

MONTSERRAT MONTFORT MORENO**,** ERC-AM

JOAN BAPTISTA RUBIO HERNÁNDEZ CIU

NO ASSISTEIXEN:

S’EXCUSEN:

S’INCORPOREN:

Per l’alcaldia s’obre la sessió i tot seguit el plenari passa a conèixer els punts de l’ordre del dia indicats a la convocatòria i, que a continuació es relacionen.

**ORDRE DEL DIA**

1.- MOCIÓ PER CONDEMNAR LA VIOLÈNCIA DE L’1 D’OCTUBRE.

La Sra. Alcaldessa Imma Ferret: Bona tarda. Aquest ple extraordinari s’ha convocat avui, inicialment era a la una però atenent una petició del grup de la CUP que no podien assistir els dos regidors a la una del migdia s’ha posposat, prèvia consulta als portaveus dels grups, a aquesta hora. És un ple extraordinari per debatre una moció per condemnar la violència del dia 1 d’octubre. Una moció que va entrar a registre el grup d’ERC la passada setmana i que posteriorment va fer la petició de poder celebrar un ple extraordinari previ al ple ordinari que tenim previst per aquest mes el dia 30, cosa que s’hagués fet la proposta d’incloure la moció en aquest ple ordinari, però per no demorar-ho més i poder debatre aquesta qüestió que entenem tots és prou important per debatre-la a un ple extraordinari, per això s’ha fet aquesta convocatòria d’aquest ple. En tot cas, dit això, donaríem la paraula al grup d’ERC que ha presentat la moció.

El Sr. Josep Arasa del grup ERC: Aquesta moció la presenta ERC en nom propi i en nom de l’Associació Catalana de Municipis i de l’Associació de municipis per la Independència.

EXPOSICIÓ DE MOTIUS:

El diumenge 1 d'octubre de 2017 passarà a la historia a Catalunya per la vergonya d'un Estat espanyol repressor que ha exercit una dura violència davant d'uns ciutadans absolutament indefensos. Però sobretot restarà en els nostres cors i en la nostra memòria per l’actitud cívica, serena, coratjosa, pacífica i persistent d'uns ciutadans que van sortir a votar i exercir la democràcia malgrat les amenaces i ]'estat de setge i por.

PROPOSTA D'ACORDS:

Que recollint tot l'exposat anteriorment, i d'acord a l’article 106 de la Llei Municipal i de Règim Local de Catalunya, Esquerra Republicana de Catalunya, l'Associació Catalana de Municipis i l'Associació de Municipis per la Independència proposen a la resta de forces polítiques que composen el Ple de l'Ajuntament de Santa Margarida i els Monjos que sotmeti a debat i votació els següents acords:

PRIMER.- Condemnar de forma enèrgica, alta i clara tota la violència injustificada generada per l'Estat espanyol, emparat pel seu Govern, contra veïns i veïnes dels nostres pobles í ciutats que l'únic que volien és decidir i exercir la democràcia. Unes agressions dictades pel govern de l'Estat que van provocar mes de 900 ferits, quatre d'ells ingressats en centres hospitalaris.

SEGON. Donar tot el suport a les persones ferides durant les càrregues policials d'ahir a Catalunya.

TERCER.- Exigir la retirada deis efectius policials del Cuerpo Nacional de Policía i la Guardia Civil enviats de manera expressa per impedir l’exercici democràtic de votar en un referèndum, reprimint amb violència les llibertats i drets fonamentals de la ciutadania. Demanar que el Govern de l’Estat assumeixi totes les responsabilitats pels danys personals i materials conseqüència d'aquesta brutal repressió.

QUART.- Demanar la dimissió del Delegat del Govern d'Espanya a Catalunya, Enric Millo, com a un dels principals responsables per l'actuació violenta i desproporcionada deis cossos policials espanyols en molts col·legis electorals i declarar-lo persona non grata al nostre municipi.

CINQUE.- Reconèixer I' actitud, valentia i el comportament cívic i pacífic de mes de 2 milions de persones que aquest diumenge es van expressar a les urnes, tot i l’estat de terror que va voler imposar l’Estat espanyol, i als qui se'ls va usurpar el vot ja dipositat dins d'urnes requisades.

SISÉ.- Demanar la mediació i el suport de les institucions europees i de la comunitat internacional.

SETÉ.- Deixar constància que els municipis catalans i els seus càrrecs electes estaran al costat d'allò que decideixin les institucions catalanes, Govern català i Parlament de Catalunya.

La Sra. Alcaldessa Imma Ferret: Moltes gràcies. Un cop llegida aquesta moció donem la paraula als grups i comencem el debat. Té la paraula el regidor de CiU

El Sr. Joan B. Rubio del grup CIU: Des de Convergència estem d’acord amb la moció, donem suport a la moció, crec que és fàcil veure el que va passar el dia 1 amb les agressions policials que hi va haver i els atacs contra la ciutadania. Creiem que es van passar molt. Per tant, estem molt d’acord amb la moció i donem molt de suport. Hi ha un punt, el numero 4 referent al Millo, que dintre del que hi ha del PP és l’únic que ha tret la cara i ha sortit públicament a demanar disculpes de lo que va passar. És un home de palla posat pel govern d’Espanya, que tots sabem que tot lo que es movia aquí Catalunya ell no decidia res, sabem tots qui és la persona a qui el Sr. Rajoy va delegar a Catalunya perquè portés el tema, la Sra. Sáez Santamaría, que és la que va donar les ordres a la policia i a tots. No crec que el Sr. Millo fos capaç de donar les ordres perquè actuessin als col·legis, no? Aquesta senyora, ella mateixa públicament es va fer càrrec del que passava a Catalunya i és un dels punts on crec que s’hauria d’haver posat a la persona més responsable del que va passar. El Sr. Millo, com a representant del govern espanyol a Catalunya és el que donava la cara, però la prova està que abans del dia 1 la Sra. Sáez Santamaría cada setmana la teníem a Catalunya i a partir del dia 1 no ha vingut més. No sé què ha passat, si és que ja no els interessa Calalunya o ja s’han despreocupat. Ella solament venia perquè no es pogués votar el dia 1 i degut al fracàs que va tenir i es va poder votar, ja no ha vingut més. Però crec que ella és la persona que ha portat tot el tinglado aquest que es va muntar i que la policia no va actuar amb la gorra del Sr. Millo, crec que era més important la persona que donava les ordres a la policia. Però també com a representat del govern estaré d’acord que se li demani, però crec que a aquesta moció hi falta aquest tema per aquesta senyora. Per tota la resta, estic totalment d’acord amb la moció.

La Sra. Alcaldessa Imma Ferret: Té la paraula la CUP

La Sra. Amanda Gallego del grup PA-CUP: No tinc gaire veu, perdoneu. Ens agradaria felicitar a les veïnes i veïns del municipi pel cap de setmana exemplar de l’1 d’octubre, per la lluita i participació del civisme i concretament al comitè de defensa del Referèndum, per la coordinació i desenvolupament pacífica de tot el cap de setmana. També, volem reconèixer la tasca de la comunitat educativa i implicació en el procés democràtic de l’1 d’octubre davant la violència policial que hi va haver a instituts i escoles. Denunciem l’atac espanyolista que hi ha hagut aquesta setmana contra l’escola catalana, quan l’escola catalana és un model exitós ara i sempre. Concretament, amb la moció, i seguint el fil del que ha explicat en Joan, ens agradaria afegir, esmenar un punt, el punt 4, que com evidentment tot s’ha anat ampliant i no és només el Sr. Millo que donava les ordres sinó que hi ha més gent darrera que ha estat actuant aquests dies i emfatitzant el tema, sobre tot violentament, ens agradaria que també fiquéssim a la llista de persones non grates al Sr. Garcia Albiol, al rei Felip VI, al Rajoy, la Soraya i al Pablo Casado. Seria el llistat.

La Sra. Alcaldessa Imma Ferret: Donem la paraula al grup dels socialistes

El Sr. J. Oriol Torrents del grup PSC: Nosaltres volem llegir el comunicat que ja vam fer públic a les xarxes i als mitjans de comunicació:

*Comunicat de l’Agrupació Local Socialista de Santa Margarida i els Monjos*

L’Agrupació Local Socialista de Santa Margarida i els Monjos, davant dels fets ocorreguts els últims dies a Catalunya i davant la falta de contundència i determinació en els comunicats emesos tant pel PSC com pel PSOE, volem manifestar el següent:

Rebutgem de forma contundent, enèrgica i ferma, la violència utilitzada pels cossos i forces de seguretat de l'estat, el passat diumenge 1 d'octubre a Catalunya, contra un acte cívic exemplar i de comportament pacífic de la ciutadania, i donem tot el nostre suport a les persones ferides, tot desitjant-los que es recuperin ben aviat.

Som socialistes, compartim els seus valors, i creiem que la millor fórmula per articular un país plural és el Federalisme, però en absolut compartim la manera en com s’està gestionant el conflicte tant per part del PSC com del PSOE.

Som partidaris del dret a decidir, i a favor que aquest dret es pugui expressar mitjançant un referèndum acordat i pactat. Però en cap cas estem d’acord en com s’ha gestionat tot plegat per part del Govern de la Generalitat.

Que hem vetllat i continuarem vetllant per les persones i pel municipi, on la convivència i el respecte són, i han de continuar sent els valors principals.

Reclamem tant al govern de Catalunya com el d’Espanya ponts de diàleg immediats, i mediació internacional si cal, necessaris per resoldre el conflicte, i demanem la calma suficient a ambdues parts per tal de dur-ho a terme de forma immediata.

Manifestem el nostre més absolut desacord amb el govern del PP i exigim al PSOE que demani, de forma immediata, la dimissió del president de l'Estat Espanyol, el Sr. Rajoy, o en el seu defecte, encapçali de forma decidida una moció de censura, junt amb la resta de forces polítiques, per fer fora el que considerem és el pitjor dels governs que l'estat Espanyol ha tingut en la recent època democràtica.

Finalment, continuarem treballant per un projecte socialista, municipalista, d’esquerres i catalanista al nostre municipi. Perquè sense respecte no hi ha democràcia. I sense democràcia no hi ha drets.

La Sra. Alcaldessa Imma Ferret: Té la paraula ERC per si té a bé incloure l’esmena el grup de la CUP

El Sr. Josep Arasa del grup ERC: Nosaltres acceptem les dues propostes que hi ha i a l’apartat quart afegiríem la Soraya Sáez de Santamaría tal com proposa el PDeCAT i com proposen els companys de la CUP, el Sr. Garcia Albiol, el Sr. Rajoy, el Sr. Pablo Casado i en Felip VI. Nosaltres des de la discrepància amb els companys socialistes creiem que aquesta moció és bàsica i és important. Des de la discrepància amb el punt final, perquè amb l’estratègia i el camí suposo que estaríem bastant d’acord. Aquell dia hi van haver 893 ferits. Però també, hi van haver molts represaliats polítics, ja sigui per banda d’unes institucions o d’unes altres. Nosaltres considerem que va ser, tal com deien els companys de la CUP, va ser molt digne l’actitud dels veïns i veïnes del municipi, que des del divendres van estar vigilant els locals de vot, les urnes i les butlletes. També va ser molt digne i elogiosa la participació d’un 41% del cens de la població de votants, amb un 90,50% de vots positius. Des d’aquí aprofito per donar les gràcies. Creiem que és important en aquest camí, que crec que tots els catalans hem d’anar treballant conjuntament, per avançar cap a la democràcia i la lluita per una república. Una república com a exaltació dels valors democràtics. Com exaltació màxima dels valors de la igualtat. I en aquests moments, igual com deia la companya de la CUP, també voldríem aprofitar la presentació d’aquesta moció per parlar d’aquests professors d’institut que en el seu moment es van posar de seguida a favor del poble, del 90,50% de votants del si i del 7,87% que van votar no, per tots els participants que malgrat la repressió van actuar en aquesta campanya electoral i van participar directament en aquest referèndum i sobre tot, també, per tots els professors i professores de les escoles que avui actualment estan patint el menyspreu i el menysteniment fins i tot la repressió per banda d’aquests cercles espanyolistes, vinguin del color que siguin.

La Sra. Alcaldessa Imma Ferret: Té la paraula Convergència. La CUP alguna cosa a dir?

El Sr. Jordi Salguero del grup PA-CUP:Nosaltres tenim una pregunta, i és quina línia o pla d’actuació policial hi havia durant l’1 d’octubre i si algun organisme va prendre el control.

La Sra. Alcaldessa Imma Ferret: Donem la paraula al regidor dels socialistes

El Sr. J. Oriol Torrents del grup PSC: Només una cosa, Joan, potser el Sr. Millo és un més, va demanar disculpes però no va demanar perdó. Crec que és un matís important i que diu la realitat d’aquí podria entendre que no hi havia prou amb demanar disculpes sinó que tots els que van rebre cops se’ls havia de demanar perdó, no només disculpes. Si la discrepància no té perquè ser dolenta, cadascú podem tenir la nostra visió, el pensament únic per sort ha passat una mica a la història i com nosaltres respectem les vostres propostes nosaltres demanem que les nostres maneres de veure-ho, que com has dit potser són diferents en alguns aspectes però que si anem al fons hi haurà forces coincidències, que les nostres propostes també siguin respectades i al menys no censurades d’entrada.

La Sra. Alcaldessa Imma Ferret: Responent al que demanava el regidor de la CUP, el dispositiu policial a nivell de municipi que hi va haver el dia 1 d’octubre, inicialment era com el d’un diumenge habitual, que són 5 agents del matí. Inicialment, però després com es van anar desenvolupant els dies anteriors, amb tot el comandament sota la comandància de la Guàrdia Civil que és qui va entomar la comandància policial a nivell de tot Catalunya amb les ordres que s’establien des del govern de Madrid, es van posar més efectius. El regidor pot concretar quants. Però en tot cas l’actuació que va fer la policia local era bàsicament temes de seguretat ciutadana. En el sentit que vetllaven perquè no hi haguessin aldarulls i sempre sota el comandament de Mossos si se’ls requeria per algun servei que s’hagués de fer al municipi i així es va fer, segons tinc entès, en dues ocasions que es van presentar a l’institut. En aquest sentit, la policia local va actuar a requeriment de Mossos fent acte presencial i no em consta res més que això. En tot cas el regidor de governació us ho pot explicar més detalladament.

El Sr. J. Oriol Torrents del grup PSC: el nostre plantejament, quan es va començar amb el tema de l’1 d’octubre, era un plantejament com qualsevol comissió electoral, sigui municipal, autonòmiques.. quan hi ha eleccions s’intenta que hi hagi un policia per cada taula electoral, per la zona, controlant el tema perquè no hi hagi cap problema. Aquesta era la nostra proposta. Quan la cosa va anar agafant un altre caire, vam parlar amb el cap de policia i vam fer la proposta de muntar un servei una mica més especial sobre tot per garantir que es pogués votar amb tranquil·litat, que ningú pogués anar a rebentar les votacions. Això va ser el segon pas. Al tercer pas, com es va comentar al darrer ple, hi ha hagut unes ordres de fiscalia i de jutges que deien molt clarament que en el que feia referència a l’1 d’octubre, les competències, qui tenia el comandament sobre les policies municipals, Mossos d’esquadra, guàrdia civil, era un comandament únic que és el que deia que es feia i que no. Sabeu que el mateix divendres hi va haver una jutge que va fer una notificació que canviava una mica lo que s’havia dit durant la setmana. La nostra manera, com ho vam plantejar i ho vam treballar, va ser des de la prudència, la distància. Quan es va, a requeriment de Mossos, apropar al col·legi, que es va dir que no s’entrava, es van fer endarrere i aquí es va acabar tot. Després va ser un posicionament a una zona propera però no directament a l’entrada per qualsevol problema que pogués haver-hi, tenir una possibilitat d’actuació ràpida. Crec que va ser dintre del funcionament normal del nostre municipi, crec que l’actuació tant de policia municipal com de Mossos va ser la correcta i la que s’esperava i es va tenir que fer en aquest dia. Penso que va ser així. No sé si estic equivocat, però més o menys va anar d’aquesta manera. Hi havia un comandament únic, el primer cop que es va venir al matí, va venir el sots-cap de Mossos de Vilafranca i a la tarda només els Mossos, la policia local es va quedar en un segon terme, obeint les ordres, que tenien les ordres de tancar les escoles. Quan es va arribar es va dir que no es podia entrar, se’n van anar i cap problema. La cosa per sort no va anar a més.

La Sra. Alcaldessa Imma Ferret: Té la paraula la CUP

El Sr. Jordi Salguero del grup PA-CUP: Pel que dieu entenem que si que va haver-hi una presa de control per part dels Mossos d’Esquadra de la policia local, pel que dius, i entenc que en els tres moments que van intentar entrar els Mossos i es van tancar les portes entenc que la policia local estava sota el control dels Mossos?

El Sr. J. Oriol Torrents del grup PSC: Regidor de governació- era una actuació conjunta

La Sra. Alcaldessa Imma Ferret: Van actuar per requeriment

El Sr. J. Oriol Torrents del grup PSC: Era una actuació conjunta, perquè com els Mossos no tenen prou efectius per cobrir tota la comarca, als llocs on hi ha policia municipal, que és Vilafranca, Sant Sadurní i Gelida i nosaltres, demanaven el suport de les policies municipals.

La Sra. Alcaldessa Imma Ferret: Aquest tipus d’actuació és habitual. Quan Mossos requereix a una policia local un suport per dur a terme alguna actuació sigui de l’àmbit que sigui, la policia local hi va. I en aquest cas el dia 1 van actuar per requeriment dels Mossos.

El Sr. Jordi Salguero del grup PA-CUP: Més que res perquè hi va haver un intent d’entrar que els Mossos es van quedar darrera i la local va intentar entrar per davant dels Mossos, per això no entenem l’actuació que hi va haver i per això preguntàvem per aquest cas concret.

La Sra. Amanda Gallego del grup PA-CUP: Més que res perquè van ser tres actuacions, el cap de setmana van ser més, però el diumenge van ser tres, la primera i la última els Mossos, però la del mig va ser la policia local qui va intentar entrar. Això és al que els veïns i veïnes els va sorprendre perquè pensaven que estaven fora, controlant una mica el que comentàveu, que no hi hagués incidents, però en aquell moment van ser ells qui estaven davant. Si van ser les Mossos que els van posar davant tampoc hi sabem, però els va estranyar als veïns i veïnes.

El Sr. J. Oriol Torrents del grup PSC: Entenc que pugui sorprendre però s’ha d’entendre que la policia tenia l’ordre d’anar a tancar l’escola. Van arribar, van dir que no, doncs fora, endarrere.

La Sra. Alcaldessa Imma Ferret: Si no hi ha més paraules, passaríem a votació amb la inclusió al punt 4, afegint a les persones esmentades com a persones non grates.

Per tant, quedaria de la següent manera aquest punt:

QUART.- Demanar la dimissió del Delegat del Govern d'Espanya a Catalunya, Enric Millo, com a un dels principals responsables per l'actuació violenta i desproporcionada deis cossos policials espanyols en molts col·legis electorals i declarar-lo persona non grata al nostre municipi, així com també al Sr. Xavier Garcia Albiol, al Rei Felip VI, al Sr. Mariano Rajoy, a la Sr. Soraya Sáenz de Santamaria i al Sr. Pablo Casado.

Passem a votació amb l’esmena inclosa.

La Sra. Alcaldessa Imma Ferret: CiU

El Sr. Joan B. Rubio del grup CIU: A favor

La Sra. Alcaldessa Imma Ferret: ERC

El Sr. Josep Arasa del grup ERC: A favor

La Sra. Alcaldessa Imma Ferret: CUP

El Sr. Jordi Salguero del grup PA-CUP: A favor

La Sra. Alcaldessa Imma Ferret: PSC

El Sr. J. Oriol Torrents del grup PSC: A favor

La Sra. Alcaldessa Imma Ferret: Vistes les votacions emeses, amb 13 vots favorables, unanimitat del plenari, quedaria aprovada per unanimitat aquesta moció per condemna de la violència que va ocórrer l’1 d’octubre, una violència que també des de l’ajuntament vam manifestar amb la concentració que es va dur a terme l’endemà mateix, expressant com van fer molts ajuntaments de la comarca i d’arreu de Catalunya, aquest rebuig a una violència que era del tot desmesurada i que entenem que no s’hagués hagut de produir mai davant d’una manifestació cívica de la ciutadania. Agrair també a aquesta ciutadania, als nostres veïns i veïnes, que de forma cívica, qui va voler va mostrar-ho aquell dia i és de respectar. Com deia el regidor dels socialistes, sense respecte no hi ha democràcia, però sense democràcia tampoc hi ha drets. Estem per lluitar per la democràcia, pel respecte i pels drets. Moltes gràcies a tothom i molt bona nit.

I sense més assumptes a tractar, la senyora Presidenta, aixeca la sessió essent les 21 hores ordenant s’estengui acta del tractat del que jo la Secretària, certifico.